
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 283 


18 Δεκεμβρίου 2001 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 399 
Μεταθέσεις υπαλλήλων του Υπουργείου Πολιτισμού και 
της Εθνικής Πινακοθήκης και Μουσείου Αλεξ. Σού- 
τσου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 4 του άρθρου 67 του Ν. 2683/99 
«Κύρωση του Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ. και άλ¬ 
λες διατάξεις» (ΦΕΚ Α' 19). 

2. Τις διατάξεις του άρθρου 29Ατου Ν. 1558/1985 (ΦΕΚ 
Α' 137) όπως αυτό προστέθηκε με το άρθρο 27 του Ν. 2081 / 
1992 (ΦΕΚΑ' 154) καιαντικαταστάθηκε με την παρ. 2α του 
άρθρου 1 του Ν. 2469/1997 (ΦΕΚΑ'38) και το γεγονός ότι 
από τις διατάξεις του παρόντος Π.Δ/γματος δεν προκαλεί- 
ται δαπάνη σε βάρος του Κρατικού Προϋπολογισμού. 

3. Την αριθμ. ΔΙΔΚ/Φ1/2/22875/31-10-2001 απόφαση 
του Πρωθυπουργού και του Υπουργού Εσωτερικών, Δη¬ 
μόσιας Διοίκησης και Αποκέντρωσης (ΦΕΚ Β' 1480). 

4. Τις αριθμ. 607/2001 και 637/2001 γνωμοδοτήσεις του 
Συμβουλίου της Επικράτειας, ύστερα από πρόταση του Υ¬ 
πουργού Πολιτισμού και του Υφυπουργού Εσωτερικών, 
Δημ. Διοίκησης και Αποκέντρωσης, αποφασίζουμε: 

Άρθρο 1 

Κατηγορίες και περιπτώσεις μεταθέσεων 

1. Οι μεταθέσεις των τακτικών υπαλλήλων όλων των 
Κλάδων του Υπουργείου Πολιτισμού και της Εθνικής Πι¬ 
νακοθήκης και Μουσείου Αλέξανδρου Σούτσου (ΝΠΔΔ ε¬ 
ποπτευόμενο από το ΥΠΠΟ) διακρίνονται στις εξής κατη¬ 
γορίες και περιπτώσεις: 

Α) Μεταθέσεις με αίτηση των υπαλλήλων 

Β) Μεταθέσεις χωρίς αίτηση των υπαλλήλων (παρ. 1 άρ¬ 
θρου 67, άρθρου πρώτου του Ν. 2683/99). 

Οι μεταθέσεις της κατηγορίας Α διακρίνονται στις εξής 
περιπτώσεις: 

α) Μεταθέσεις με απλή αίτηση. 

β) Μεταθέσεις λόγω δυσιάτων νοσημάτων 

γ) Μεταθέσεις για σοβαρό προσωπικό λόγο. 

δ) Αμοιβαίες μεταθέσεις. 

ε) Μεταθέσεις σε παραμεθόριο περιοχή με σκοπό τη συ- 
νυπηρέτηση συζύγων. 

2. Οι μεταθέσεις όλων των περιπτώσεων της κατηγο¬ 


ρίας Α προηγούνται της κατηγορίας Β, οι μεταθέσεις των 
περιπτώσεων Αβ, Αγ, Αδ και Αε προηγούνται, κατά σειρά 
της περίπτωσης Αα και οι μεταθέσεις της περίπτωσης Αβ 
προηγούνται όλων των περιπτώσεων της κατηγορίας Α 
(παρ. 2 άρθρου 67, άρθρου πρώτου του Ν. 2683/99). 

Άρθρο 2 
Διαδικασία 

1. Οι μεταθέσεις όλων των ανωτέρω κατηγοριών και πε¬ 
ριπτώσεων πραγματοποιούνται με απόφαση του αρμοδί¬ 
ου οργάνου διοίκησης, ύστερα από σύμφωνη γνώμη του 
οικείου Υπηρεσιακού Συμβουλίου, σύμφωνα μετά οριζό¬ 
μενα στις επιμέρους διατάξεις του Δ/γματος αυτού (παρ. 
5 άρθρου 67, άρθρου πρώτου του Ν. 2683/99). 

2. Οι μεταθέσεις των κατηγοριών Αα και Β πραγματο¬ 
ποιούνται σύμφωνα με τη διαδικασία των πινάκων του άρ¬ 
θρου 11 του παρόντος Δ/γματος, κατά περίπτωση. 

3. Για τις μεταθέσεις όλων των περιπτώσεων της κατη¬ 
γορίας Α απαιτείται, εκ μέρους του ενδιαφερομένου υ¬ 
παλλήλου, η υποβολή στην οικεία υπηρεσία Διοικητικού, 
σχετικής αίτησης στην οποία θα αναφέρεται η υπηρεσία 
στην οποία επιθυμούν να μετατεθούν. 

4. Η αίτηση, η οποία θα συνοδεύεται από τα κατά τα πε¬ 
ρίπτωση στοιχεία που είναι αναγκαία για απόδειξη των α- 
ναφερομένων σ' αυτήν, πρέπει να υποβάλλεται για τις πε¬ 
ριπτώσεις μεταθέσεων α και δ της κατηγορίας Α, μέχριτις 
31 Δεκεμβρίου κάθε έτους. 

Άρθρο 3 

1. Δεν επιτρέπεται η μετάθεση υπαλλήλου πριν τη συ¬ 
μπλήρωση διετίας στην υπηρεσία που τοποθετήθηκε κα¬ 
τά τον διορισμό του (παρ. 7 άρθρου 67 άρθρου πρώτου, 
Ν. 2683/99). 

2. Κατ’ εξαίρεση επιτρέπεται η μετάθεση, σύμφωνα με 
τη διαδικασία της παρ. 1 του άρθρου 2 του παρόντος, και 
πριν από την παρέλευση του ανωτέρω χρονικού διαστή¬ 
ματος είτε σε περίπτωση αμοιβαίας αίτησης υπαλλήλων 
του ίδιου κλάδου, είτε για σοβαρούς υπηρεσιακούς ή 
προσωπικούς λόγους (παρ. 8 άρθρου 67 άρθρου πρώτου 
του Ν. 2683/99), σύμφωνα με τα κατά περίπτωση οριζό¬ 
μενα στο παρόν Δ/γμα. 

Άρθρο 4 

Μετάθεση σε Υπηρεσία νομών Αττικής ή Θεσσαλονίκης 

1. Για την κάλυψη κενών θέσεων υπηρεσιών των νομών 
Αττικής ή Θεσσαλονίκης με μετάθεση των κατηγοριών Αα 

και Β, λαμβάνονται υπόψη τα κριτήρια του άρθρου 5 του 
παρόντος. 

2. Για την εφαρμογή των διατάξεων του παρόντος, η νή¬ 
σος των Κυθήρων θεωρείται ότι δεν ανήκει στον νομό Ατ¬ 
τικής. 

Άρθρο 5 

Κριτήρια - εννοιολογικοί προσδιορισμοί 

Α) Τα κριτήρια, τα οποία λαμβάνονται υπόψη για την 
πραγματοποίηση των μεταθέσεωντων κατηγοριών Αα και 
Βτου άρθρου 1 του παρόντος, είναι τα εξής: 

1. Η εκτός των νομών Αττικής και Θεσσαλονίκης υπηρε¬ 
σία του υπαλλήλου, η οποία εκτιμάται με τους ακόλου¬ 
θους συντελεστές βαρύτητας (μόρια): 

α) Γ ια κάθε έτος υπηρεσίας σε παραμεθόριο περιοχή = 5 
β) Γ ια κάθε έτος υπηρεσίας σε νησιωτική περιοχή = 3 
γ) Γ ια κάθε έτος υπηρεσίας σε νησιωτική παραμεθόριο 
περιοχή = 7 

δ) Γ ια κάθε έτος υπηρεσίας σε περιοχή εκτός νομών Ατ¬ 
τικής ή Θεσσαλονίκης = 2 

2. Η εντός των νομών Αττικής ή Θεσσαλονίκης υπηρε¬ 
σία του υπαλλήλου, η οποία εκτιμάται με συντελεστή (1) 
για κάθε έτος υπηρεσίας. 

Στις παραπάνω περιπτώσεις (1 και 2) λαμβάνεται υπό¬ 
ψη η υπηρεσία που έχει διανυθεί στο ΥΠΠΟ ή σε επο¬ 
πτευόμενο φορέα. 

3. Ο συνολικός χρόνος υπηρεσίας που υπολογίζεται για 
τη συμπλήρωση της 35ετίας, ο οποίος εκτιμάται με συ¬ 
ντελεστή 1 για κάθε έτος υπηρεσίας. 

4. Η οικογενειακή κατάσταση,η οποία εκτιμάται με τους 
ακόλουθους συντελεστές βαρύτητας (παρ. 3 άρθρου 67 
άρθρου πρώτου Ν. 2683/99). 

Α) Σύζυγος: 3 

Β) Πρώτο τέκνο:3 

Γ) Κάθε τέκνο μετά το πρώτο:5 

Στους άγαμους, διαζευγμένους, χήρους και εν διαστά- 
σει γονείς τέκνων, από τα αναφερόμενα παραπάνω, για τα 
οποία τους έχει αποδεδειγμένα ανατεθεί η επιμέλεια, οι 
συντελεστές βαρύτητας προσαυξάνονται κατά ένα (1) για 
κάθε τέκνο (παρ. 3 άρθρου 67, άρθρου πρώτου του Ν. 
2683/99). 

Τα ανωτέρω ισχύουν με την προϋπόθεση ότι τα τέκνα εί¬ 
ναι ανήλικα ή ενήλικα μεν, αλλά σπουδάζουν σε σχολή τρι¬ 
τοβάθμιας εκπαίδευσης, εφόσον δεν έχουν συμπληρώσει 
το 25ο έτος της ηλικίας τους (αποδεικτικό στοιχείο: βε¬ 
βαίωση της οικείας σχολής), (παρ. 3 άρθρου 67, άρθρου 
πρώτου του Ν. 2683/99). 

5. Η ηλικία, η οποία εκτιμάται με τους ακόλουθους συ¬ 
ντελεστές βαρύτητας (παρ. 3 του άρθρου 67 άρθρου 
πρώτου του Ν. 2683/99). 

40 ετών: 1 
41-50 ετών: 2 
51-60 ετών: 3 

6. Η συνυπηρέτηση, η οποία εκτιμάται με συντελεστή 
βαρύτητας 12 και λαμβάνεται υπόψη εάν ο άλλος σύζυ¬ 
γος υπηρετεί στο Δημόσιο, ΝΠΔΔ, ΟΤΑή άλλο φορέα του 
δημοσίου τομέα ή εργάζεται στον ιδιωτικό τομέα ή είναι ε- 
παγγελματίας. 

Η ιδιότητα του υπαλλήλου του δημόσιου τομέα αποδει- 
κνύεται με βεβαίωση της υπηρεσίας του, και του υπαλλή¬ 
λου του ιδιωτικού τομέα ή επαγγελματία, με βεβαίωση 
του οικείου ασφαλιστικού φορέα ή επιμελητηρίου, αντί¬ 
στοιχα. 


Β) Γ ια τις μεταθέσεις με αίτηση (Κατηγορία Αα) προη¬ 
γείται ο υπάλληλος που συγκεντρώνει το μεγαλύτερο συ¬ 
νολικό άθροισμα μονάδων συντελεστών βαρύτητας, κατά 
φθίνουσα σειρά εγγραφής στον οικείο πίνακα και για τις 
μεταθέσεις χωρίς αίτηση (Κατηγορία Β) προηγείται ο υ¬ 
πάλληλος που συγκεντρώνει το μικρότερο συνολικό ά¬ 
θροισμα μονάδων συντελεστών βαρύτητας, κατά αύξου- 
σα σειρά εγγραφής στον οικείο πίνακα. 

Σε περίπτωση ισοβαθμίας προηγείται ο υπάλληλος που 
έχειτο μεγαλύτερο (επί μεταθέσεων με αίτηση Αα) ή το μι¬ 
κρότερο (επί μεταθέσεων χωρίς αίτηση Β) σύνολο μονά¬ 
δων συντελεστών, σε κάθε επί μέρους κριτήριο, με τη σει¬ 
ρά που αυτά αναγράφονται παραπάνω. 

Γ) Ως παραμεθόριες περιοχές νοούνται οι καθορισμέ¬ 
νες από τις κείμενες διατάξεις. 

Δ) Η περιοχή των νήσων Σαλαμίνας, Αίγινας, Πόρου, Εύ¬ 
βοιας, Λευκάδας δεν θεωρείται νησιωτική. 

Ε) Χρόνος υπηρεσίας μικρότερος των 6 μηνών θεωρεί¬ 
ται 6 μήνες και εκτιμάται με το λ Α του οικείου συντελεστή 
βαρύτητας. 

Χρόνος υπηρεσίας μεγαλύτερος των 6 μηνών θεωρεί¬ 
ται πλήρες έτος. 

Ο υπολογισμός του χρόνου υπηρεσίας γίνεται με βάση 
την 31 Δεκεμβρίου κάθε έτους. 

ΣΤ) Οι διατάξεις της παρ. 1 του άρθρου 4 του παρόντος 
εφαρμόζονται και για τις μεταθέσεις των κατηγοριών Αα 
και Β, μεταξύ των νομών Αττικής, Θεσσαλονίκης. 

Ζ) Επί υπαλλήλων, οι οποίοιτελούν σε απόσπαση, ως υ¬ 
πηρεσία που εκτιμάται με συντελεστές βαρύτητας, είναι 
η υπηρεσία που προσφέρεται στην υπηρεσιακή μονάδα 
στην οποία έχουν αποσπασθεί. 

Άρθρο 6 

Μετάθεση σε υπηρεσία 
εκτός νομού Αττικής ή Θεσσαλονίκης 

Γιατην κάλυψη κενών θέσεων υπηρεσιών εκτός των νο¬ 
μών Αττικής ή Θεσσαλονίκης, με μετάθεση των κατηγο¬ 
ριών Αα και Β, λαμβάνοντας υπόψη τα κριτήρια του προη¬ 
γούμενου άρθρου, καθώς και το κριτήριο της εντοπιότη- 
τας του επομένου άρθρου. 

Άρθρο 7 
Εντοπιότητα 

1. Ως εντοπιότητα νοείται, στην περίπτωση μετάθεσης 
υπαλλήλου με αίτηση (Κατηγορίας Αα), η καταγωγή του 
υπαλλήλου από περιοχή του νομού, στον οποίο ζητεί να 
μετατεθεί ή η εγγραφή του στο δημοτολόγιο δήμου ή κοι¬ 
νότητας του νομού αυτού, και στην περίπτωση μετάθε¬ 
σης υπαλλήλου χωρίς αίτηση (Κατηγορίας Β), η καταγω¬ 
γή του υπαλλήλου από περιοχή του νομού, στην οποία ε¬ 
δρεύει η μονάδα στην οποία υπηρετεί ή η εγγραφή του 
στο δημοτολόγιο δήμου ή κοινότητας του νομού αυτού. 

Η κατά τα ανωτέρω εγγραφή στο δημοτολόγιο, πρέπει 
να έχει πραγματοποιηθεί 2 τουλάχιστον έτη πριν από την 
31 Ιανουάριου του έτους που καταρτίζονται οι πίνακες 
του άρθρου 11 του παρόντος. 

2. Το κριτήριο αυτό εκτιμάται με συντελεστές βαρύτη¬ 
τας 12. 

Άρθρο 8 

Μεταθέσεις λόγω δυσιάτων νοσημάτων 

1. Υπάλληλος που ο ίδιος ή η σύζυγός του ή άγαμο τέ¬ 
κνο του πάσχει από δυσίατο νόσημα, σύμφωνα με την 
παρ. 5 του άρθρου 54 άρθρου πρώτου του Ν. 2683/99, με- 

τατίθεται υποχρεωτικά, μετά από αίτησή του, εφόσον υ¬ 
πάρχει κενή θέση, κατά παρέκκλιση των διατάξεων του 
Δ/γματος αυτού, ύστερα από σύμφωνη γνώμη του αρμό¬ 
διου υπηρεσιακού συμβουλίου. 

Τα ανωτέρω ισχύουν, ως προς τα τέκνα, στην περίπτω¬ 
ση που είναι ανήλικα ή ενήλικα που δεν έχουν συμπληρώ¬ 
σει το 25ο έτος της ηλικίας τους και σπουδάζουν σε σχο¬ 
λή τριτοβάθμιας εκπαίδευσης. 

2. Τα αναφερόμενα στην προηγούμενη παράγραφο ε¬ 
φαρμόζονται και στην περίπτωση που ο υπάλληλος έχει 
στην επιμέλειά του γονείς ή γονέα άνω των 65 ετών πά- 
σχοντα από οξύ, βαρύ ή χρόνιο νόσημα, ώστε να μην είναι 
σε θέση να αυτοεξυπηρετηθεί ή μικρότερης μεν ηλικίας 
αλλά με αναπηρία άνω του 67%. 

3. Για την απόδειξη των ανωτέρω ισχύουν τα εξής: 

Α) Ως προς τον υπάλληλο: Γνωμάτευση πρωτοβάθμιας 
Υγειονομικής Επιτροπής. 

Β) Ως προςτα τέκνα: Φωτοαντίγραφο αστυνομικής ταυ¬ 
τότητας ή πιστοποιητικό γεννήσεως αρμόδιου Δήμου ή 
Κοινότητας ή φωτ/φο αστυνομικής ταυτότητας και βεβαί¬ 
ωση οικείας σχολής (τριτοβάθμιας εκπαίδευσης). 

Γ) Ως προς τους γονείς: Φωτ/φο αστυνομικής ταυτότη¬ 
τας (αποδεικτικό ηλικίας), βεβαίωση υγειονομικής ή άλ¬ 
λης αρμόδιας αρχής (αποδεικτικό αναπηρίας), βεβαίωση 
Υγειονομικής Επιτροπής ή Νοσοκομείου Κρατικού ή 
ΝΠΔΔ ή Ιατρού του Ασφαλιστικού Φορέα στον οποίο υ¬ 
πάγονται (αποδεικτικό νοσήματος). 

Για την εφαρμογή της παρ. 2 του παρόντος άρθρου α¬ 
παιτείται η εκ μέρους του υπαλλήλου υποβολή υπεύθυ¬ 
νης δήλωσης του Ν. 1599/86 ότι έχει την επιμέλεια του ε¬ 
νός ή και των δύο γονέων του. 

4. Επί περαιτέρω αιτήσεων για μεταθέσεις υπαγόμενες 
σε ομοειδείς περιπτώσεις εκατέρας των δύο, ως άνω, κα- 
τηγοριώντου παρόντος άρθρου, η προτεραιότητα ικανο¬ 
ποίησής τους καθορίζεται από την ημερομηνία υποβολής 
τους. 

Άρθρο 9 

Μετάθεση σε παραμεθόριο περιοχή 
με σκοπό τη συνυπηρέτηση συζύγων 

1. Η μετά από αίτηση του υπαλλήλου μετάθεσή του σε 
παραμεθόριο περιοχή με σκοπό τη συνυπηρέτηση συζύ¬ 
γων είναι υποχρεωτική (παρ. 9 άρθρο 67 άρθρου πρώτου 
του Ν. 2683/99). 

2. Η κατά τα ανωτέρω μετάθεση γίνεται κατά παρέκκλι¬ 
ση των διατάξεων του παρόντος, κατόπιν αιτήσεως του 
ενδιαφερομένου, η οποία να συνοδεύεται από τα απαι- 
τούμενα αποδεικτικά στοιχεία και ύστερα από σύμφωνη 
γνώμη του αρμοδίου υπηρεσιακού συμβουλίου. 

3. Η επαγγελματική ιδιότητα του συζύγου του υπαλλή¬ 
λου αποδεικνύεται κατά τα οριζόμενα στην παρ. Α6 του 
άρθρου 5 του παρόντος. 

4. Ως παραμεθόριες περιοχές νοούνται οι καθοριζόμε¬ 
νες από τις κείμενες διατάξεις. 

Άρθρο 10 
Αμοιβαία μετάθεση 

Ως μετάθεση αυτής της περίπτωσης νοείται η κατόπιν 
σύμφωνης γνώμης του αρμοδίου υπηρεσιακού συμβου¬ 
λίου, αμοιβαία μετάθεση δύο υπαλλήλων του ίδιου Κλά¬ 
δου, ύστερα από κοινή ή χωριστή αίτησή τους, η οποία υ¬ 
ποβάλλεται μέχριτην 31 Δεκεμβρίου κάθε έτους στην αρ¬ 
μόδια Υπηρεσία Διοικητικού. 


Στην αίτηση αυτή πρέπει να αναφέρεται η υπηρεσιακή 
μονάδα στην οποία ο ενδιαφερόμενος επιθυμεί να μετα¬ 
τεθεί αμοιβαίως. 

Η αίτηση αυτή, σε κάθε περίπτωση, δεν προωθείται στο 
υπηρεσιακό συμβούλιο πριν περιέλθει στην υπηρεσία Δι¬ 
οικητικού και η αντίστοιχη αίτηση και του δευτέρου εν¬ 
διαφερομένου για αμοιβαία μετάθεση υπαλλήλου, οπότε 
αμφότερες οι αιτήσεις αντιμετωπίζονται από κοινού. 

Άρθρο 11 
Πίνακες 

1. α) Για την πραγματοποίηση των μεταθέσεων των κα¬ 
τηγοριών Αα και Β του άρθρου 1 του παρόντος, καταρτί¬ 
ζονται κάθε έτος, από την οικεία Υπηρεσία Διοικητικού, οι 
ακόλουθοι, κατά περίπτωση, πίνακες: 

Α) Πίνακες κενών θέσεων κατά Κλάδο και Υπηρεσία 
αα) των Υπηρεσιών του νομού Αττικής 
ββ) των Υπηρεσιών του νομού Θεσσαλονίκης 
Β) Πίνακες, κατά Κλάδο και Υπηρεσία, των υπαλλήλων 
που ζητούν μετάθεση σε Υπηρεσίες που εδρεύουν: 
αα) Στον νομό Αττικής 
ββ) Στον νομό Θεσσαλονίκης 

Δίπλα σε κάθε υπάλληλο αναγράφεται το συνολικό ά¬ 
θροισμα μονάδων συντελεστών βαρύτητας, που συγκε¬ 
ντρώνει κατά περίπτωση από τα κριτήρια του παρόντος. 
Στους πίνακες φαίνεται και η μονάδα στην οποία υπηρε¬ 
τεί ο κάθε υπάλληλος. 

Η εγγραφή των υπαλλήλων στους πίνακες αυτούς γίνε¬ 
ται κατά φθίνουσα σειρά, προηγούμενου αυτού που συ¬ 
γκεντρώνει μεγαλύτερο άθροισμα. 

Γ) Πίνακες κατά Κλάδο των υπαλλήλων, που μπορούν 
να μετατεθούν χωρίς αίτησή τους, με βάση τα υπηρεσια¬ 
κά τους στοιχεία της 31 Δεκεμβρίου του προηγουμένου έ¬ 
τους, με την επιφύλαξη της παρ. 1 του άρθρου 3 του πα¬ 
ρόντος. 

Δίπλα σε κάθε υπάλληλο αναγράφεται το συνολικό ά¬ 
θροισμα μονάδων συντελεστών βαρύτητας που συγκε¬ 
ντρώνει, κατά περίπτωση, από τα κριτήρια του παρόντος. 
Στους πίνακες φαίνεται και η μονάδα στην οποία υπηρε¬ 
τεί ο κάθε υπάλληλος. 

Η εγγραφή των υπαλλήλων στους πίνακες αυτούς γίνε¬ 
ται κατά αύξουσα σειρά, προηγούμενου αυτού που συ¬ 
γκεντρώνει μικρότερο άθροισμα. 

Δ) Πίνακες κενών θέσεων κατά Κλάδο και Υπηρεσία των 
Υπηρεσιών που εδρεύουν εκτός των νομών Αττικής, Θεσ¬ 
σαλονίκης. 

Ε) Πίνακες κατά Κλάδο και Υπηρεσία των υπαλλήλων 
που ζητούν μετάθεση σε Υπηρεσίες εκτός των νομών Ατ¬ 
τικής, Θεσσαλονίκης. 

Δίπλα σε κάθε υπάλληλο αναγράφεται το συνολικό ά¬ 
θροισμα μονάδων συντελεστών βαρύτητας που συγκε¬ 
ντρώνει, κατά περίπτωση, από τα κριτήρια του παρόντος. 
Στους πίνακες φαίνεται και η μονάδα στην οποία υπηρε¬ 
τεί ο κάθε υπάλληλος. 

α) Η εγγραφή των υπαλλήλων στους πίνακες αυτούς γί¬ 
νεται κατά φθίνουσα σειρά, προηγούμενου αυτού που 
συγκεντρώνει μεγαλύτερο άθροισμα. 

β) Εάν οι υπηρεσιακές ανάγκες καλύπτονται με μεταθέ¬ 
σεις υπαλλήλων των πινάκων Β και Ε του παρόντος άρ¬ 
θρου, δεν απαιτείται η κατάρτιση και του πίνακα Γ του άρ¬ 
θρου αυτού για τους υπαλλήλους αυτούς, κατόπιν προη- 
γουμένης απόφασης του Υπουργού Πολιτισμού ή 
προκειμένου για την ΕΠΜΑΣ, του Διοικητικού Συμβουλίου 
αυτής. 

γ) Απαραίτητη προϋπόθεση για την κατάρτιση οιουδή- 
ποτε από τους πίνακες του άρθρου αυτού, είναι η ύπαρξη 
κενών θέσεων στον οικείο Κλάδο, στις 31 Δεκεμβρίου του 
προηγουμένου έτους. 

2. Όλοι οι παραπάνω πίνακες συντάσσονται μέσα στον 
μήνα Ιανουάριο κάθε έτους, με επιφύλαξη των εδ. β και γ 
της παρ. 1 του παρόντος άρθρου. 

Οι πίνακες των περ. Α και Δ της προηγούμενης παρα¬ 
γράφου καταρτίζονται με βάση τις κενές θέσεις που υφί- 
στανται κατά τις 31 Δεκεμβρίου του προηγούμενου έ¬ 
τους. 

Οι πίνακες των περ. Β και Ε της προηγούμενης παρα¬ 
γράφου καταρτίζονται με βάση τις αιτήσεις των υπαλλή¬ 
λων που έχουν υποβληθεί μέχρι τις 31 Δεκεμβρίου του 
προηγούμενου έτους. 

3. Οι ονομαστικοί πίνακες υπαλλήλων των περ. Β, Γ και 
Ε της παραγράφου 1 του παρόντος άρθρου, ανακοινώνο¬ 
νται εγγράφως με απόδειξη παραλαβής στους υπαλλή¬ 
λους μέχρι τις 15 Μαρτίου κάθε έτους. 

Οι περιλαμβανόμενοι στους πίνακες αυτούς έχουν δι¬ 
καίωμα ένστασης για οποιαδήποτε πλημμέλεια των πινά¬ 
κων που τους αφορά, μέσα σε αποκλειστική προθεσμία 
10 ημερών από την ημερομηνία ανακοίνωσης των πινά¬ 
κων σ' αυτούς. Οι ενστάσεις εξετάζονται από το αρμόδιο 
υπηρεσιακό συμβούλιο, το οποίο πρέπει να έχει αποφαν- 
θεί μέχρι τις 15 Απριλίου και στη συνέχεια οι πίνακες ορι- 
στικοποιούνται στις 30 Απριλίου και ανακοινώνονται εκ 
νέου στους υπαλλήλους που τυχόν έχουν υποβάλει έν¬ 
σταση κατ' αυτών. 

Στους πίνακες των κενών θέσεων των περ. Α και Δ προ¬ 
στίθενται και οι θέσεις που κενώνονται μετά την κατάρτι¬ 
σή τους και μέχρι τις 31 Δεκεμβρίου του ίδιου έτους. 

4. Για τον καθορισμό των κενών θέσεων κάθε κλάδου 
κατά Υπηρεσία, όπως αυτές φαίνονται στους πίνακες κε¬ 
νών θέσεων των περ. Α και Δ, οι οποίες θα καλυφθούν με 
μετάθεση, καθώς και των αντίστοιχων υπαλλήλων (αριθ¬ 
μητικά και ονομαστικά) κατά σειρά εκ του οικείου οριστι¬ 
κού πίνακα, απαιτείται σύμφωνη γνώμη του αρμόδιου υ¬ 
πηρεσιακού συμβουλίου, κατόπιν σχετικού ερωτήματος 
της αρμόδιας Υπηρεσίας διοικητικού, που να συνοδεύε¬ 
ται από τους κατά περίπτωση πίνακες του παρόντος άρ¬ 
θρου και υποβάλλεται μέχρι τις 15 Μαϊου. Το υπηρεσιακό 
συμβούλιο πρέπει να έχει γνωμοδοτήσει μέχρι τις 15 Ιου¬ 
νίου. 

Η ανακοίνωση των μεταθέσεων στους μετατιθεμένους 
υπαλλήλους γίνεται μέχρι τις 30 Ιουνίου. 

Άρθρο 12 

Μετάθεση για σοβαρό υπηρεσιακό 
ή προσωπικό λόγο κατά παρέκκλιση 

1. Με σύμφωνη γνώμη του αρμόδιου υπηρεσιακού συμ¬ 
βουλίου, μπορεί, σε άλως εξαιρετικές περιπτώσεις και για 
σοβαρό υπηρεσιακό ή προσωπικό λόγο, ύστερα από αι¬ 
τιολογημένη πρόταση της υπηρεσίας, να πραγματοποιεί¬ 
ται μετάθεση ή να μην πραγματοποιείται μετάθεση υπαλ¬ 
λήλου, κατά παρέκκλιση των διατάξεων του παρόντος 
Δ/γματος. 


2. Στην περίπτωση του σοβαρού προσωπικού λόγου, α¬ 
παιτείται αίτηση του ενδιαφερομένου που να συνοδεύε¬ 
ται από αναλυτική έκθεση των λόγων που καθιστούν ανα¬ 
γκαία τη μετάθεση αυτής της περίπτωσης. 

3. Η κατ’ εφαρμογή των ανωτέρω πραγματοποίηση ή μη 
πραγματοποίηση μεταθέσεων κατά παρέκκλιση, δεν επι¬ 
τρέπεται να υπερβαίνει, κατ' έτος, το 2% του συνόλου του 
υπηρετούντος στον οικείο κλάδο προσωπικού. 

4. Για την πραγματοποίηση των μεταθέσεων αυτού του 
άρθρου, δεν απαιτείται η συμπλήρωση τωνχρονικών προ- 
ϋποθέσεωντηςπαρ. 1 του άρθρου 3του παρόντος Δ/γμα- 
τος. 

5. Οι διατάξεις του άρθρου αυτού ισχύουν για πέντε (5) 
έτη απάτης δημοσιεύσεωςτου παρόντος Π.Δ/τος 

Άρθρο 13 

Απαγορεύσεις - περιορισμοί - προσωρινή 
αναστολή μεταθέσεων 

1. Δεν επιτρέπεται να μετατίθενται υπάλληλοι που δεν έ¬ 
χουν συμπληρώσει τον χρόνο υπηρεσίας που προβλέπε- 
ται από την παρ. 1 του άρθρου 3 του παρόντος, με την ε¬ 
πιφύλαξη της παρ. 2 του ίδιου άρθρου. 

2. Δεν επιτρέπεται να μετατίθενται χωρίς αίτησή τους: 

Α) Μέλη διοικήσεων των συνδικαλιστικών οργανώσεων 

της παρ. 5 του άρθρου 30 του Ν. 1264/82 (ΦΕΚ79/Α), κα¬ 
θώς και οι εκπρόσωποι των εργαζομένων στα υπηρεσια¬ 
κά συμβούλια. 

Β) Υπάλληλοι που εμπίπτουν στις περιπτώσεις του άρ¬ 
θρου 8 του παρόντος. 

Γ) Πολύτεκνοι υπάλληλοι (παρ. 2 άρθρου 67 άρθρου 
πρώτου του Ν. 2683/99). 

Αποδεικτικό της ιδιότητας αυτής είναι το πιστοποιητικό 
της Ανωτάτης Συνομοσπονδίας Πολυτέκνων Ελλάδος 
(Α.Σ.Π.Ε.). 

3. Αναστέλλεται προσωρινά η εκτέλεση της μετάθε¬ 
σης: 

Α) Γ ια γυναίκες υπαλλήλους, κατά τη διάρκεια της ε¬ 
γκυμοσύνης και για ένα (1) έτος μετά τον τοκετό. 

Β) Γ ια υπαλλήλους που τελούν σε ειδική άδεια από τις 
αναφερόμενες στο κεφ. Η άρθρου πρώτου του Ν. 2683/ 
99 και για όσο χρόνο διαρκεί αυτή ή άδεια. 

4. Μετάθεση προϊσταμένου οργανικής μονάδας, γίνεται 
μόνον σε θέση προϊσταμένου αντιστοίχου επιπέδου ορ¬ 
γανικής μονάδας. 

5. Ως προς τις υποχρεώσεις των μετατιθεμένων υπαλ¬ 
λήλων ισχύουν οι διατάξεις της παρ. 6 του άρθρου πρώ¬ 
του του Ν. 2683/99. 

Στον Υπουργό Πολιτισμού αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 11 Δεκεμβρίου 2001 

